ΓΡΑΠΤΗ ΕΡΩΤΗΣΗ E-2025/03

υποβολή: Mihail Papayannakis (GUE/NGL) προς την Επιτροπή

(17 Ιουνίου 2003)

Θέμα: Διαρροή Κλοφέν

Μετά την πρόσφατη διαρροή κλοφέν σε ηλεκτρικόποσταθμό σεπόγειο κτιρίου στο Σύνταγμα (Ελλάδα), θα μπορούσε η Επιτροπή να με ενημερώσει σε ποιο στάδιο βρίσκεται η διαδικασία επί παραβάσει που κίνησε η Επιτροπή τον Απρίλιο του 2000 κατά της Ελλάδος, επειδή παρέλειψε ναποβάλει περιληπτικό πίνακα εξοπλισμών, σχέδιο διάθεσης τέτοιου εξοπλισμού και οδηγίες για τη συλλογή και διάθεση μη καταγεγραμμένου εξοπλισμού, ως ώφειλε βάσει των άρθρων 4.1 και 11 της Οδηγίας 96/59/ΕΚ(1)· Γνωρίζει η Επιτροπή πώς και πού έχουν διατεθεί από το 1994 μέχρι σήμερα τα εκατομμύρια ευρώ που προβλέπονται από το επιχειρησιακό πρόγραμμα για το περιβάλλον που αφορούν στη διαχείριση και διάθεση των τοξικών αποβλήτων·

(1) ΕΕ L 243 της 24.9.1996, σελ. 31.

Απάντηση της κας Wallstrm εξ ονόματος της Επιτροπής

(7 Αυγούστου 2003)

Βάσει του άρθρου 4 παράγραφος 1 της οδηγίας 96/59/ΕΚ του Συμβουλίου της 16ης Σεπτεμβρίου 1996 για τη διάθεση των πολυχλωροδιφαινυλίων και των πολυχλωροτριφαινυλίων (PCB/PCT), τα κράτη μέλη οφείλουν να διασφαλίσουν την κατάρτιση καταλόγων των συσκευών που περιέχουν όγκο PCB μεγαλύτερο των 5 dm3, και να αποστείλουν περίληψη των καταλόγων αυτών στην Επιτροπή. Επιπλέον, βάσει του άρθρου 11 της οδηγίας, τα κράτη μέλη οφείλουν να καταρτίσουν και να ανακοινώσουν στην Επιτροπή σχέδια απολύμανσης ή/και διάθεσης των συσκευών που έχουν απογραφεί και των PCB τα οποία αυτές περιέχουν, καθώς και γενικές κατευθύνσεις για τη συλλογή και τη μετέπειτα διάθεση συσκευών οι οποίες δεν οφείλουν να περιληφθούν σε κατάλογο σύμφωνα με το άρθρο 4 παράγραφος 1.

Σύμφωνα με την απόφαση του Δικαστηρίου της 5ης Ιουνίου 2003 (υπόθεση C-83/02), η Ελληνική Δημοκρατία, μη έχοντας καταρτίσει, εντός της ταχθείσας προθεσμίας, περίληψη των καταλόγων απογραφής των συσκευών που περιέχουν όγκο PCB μεγαλύτερο των 5 dm3, σχέδιο απολυμάνσεως ή/και διαθέσεως των συσκευών που έχουν απογραφεί και των PCB τα οποία αυτές περιέχουν, καθώς και γενικές κατευθύνσεις για τη συλλογή και μετέπειτα διάθεση των συσκευών οι οποίες δεν πρέπει να περιληφθούν σε κατάλογο, όπως ορίζουν τα άρθρα 4, παράγραφος 1, και 11 της οδηγίας 96/59/ΕΚ του Συμβουλίου, της 16ης Σεπτεμβρίου 1996, για τη διάθεση των πολυχλωροδιφαινυλίων και των πολυχλωροτριφαινυλίων (PCB/PCT), παρέβη τιςποχρεώσεις πουπέχει από την οδηγία αυτή.

Βάσει του άρθρου 228 της συνθήκης ΕΚ, η Ελλάδα οφείλει να λάβει τα απαραίτητα μέτρα ώστε να συμμορφωθεί προς την απόφαση του Δικαστηρίου. Σε περίπτωση μη συμμόρφωσης της Ελλάδας προς την απόφαση του Δικαστηρίου, η Επιτροπή μπορεί να κινήσει διαδικασία επί παραβάσει βάσει του άρθρου 228.

Το επιχειρησιακό πρόγραμμα για το περιβάλλον για την περίοδο 1994-1999 όντως συμπεριλάμβανε ένα μέτρο (μέτρο 2.5) με κοινοτική ενίσχυση ύψους 32 περίπου εκατομμυρίων ευρώ για έργα σχετικά με τη διαχείριση στερεών και τοξικών αποβλήτων.

Στο πλαίσιο του συγκεκριμένου μέτρου, οι ελληνικές αρχές έχουν συγχρηματοδοτήσει κυρίως έργα και δράσεις που αφορούν μη επικίνδυνα απόβλητα. Η Επιτροπή έχει παραλάβει τον κατάλογο των συγχρηματοδοτηθέντων έργων και του αντίστοιχου προϋπολογισμού τους και ευχαρίστως θαποβάλει στο Αξιότιμο Μέλος, εφόσον το ζητήσει, αντίγραφο του καταλόγου.